Jazvec lesný

Jazvec lesný (iné názvy: jazvec obyčajnýjazvec. In: Pyramída (encyklopedický časopis), jazvec hôrny, staršie alebo ľudovo jazvec; , staršie alebo ľudovo borsuk; lat. Meles meles) je cicavec z čeľade lasicovité. Jeho presná definícia je sporná - pozri kapitolu Vymedzenie druhu.

 Vymedzenie druhu 
V novšom ponímaní je Meles meles:
v užšom zmysle druh vyskytujúci sa len v Európe (okrem severnej Škandinávie, Sardínie, Korziky a Sicílie) bez Kréty a Rodosu,
v širšom zmysle druh vyskytujúci sa v Európe (okrem severnej Škandinávie, Sardínie, Korziky a Sicílie) vrátane Kréty a Rodosu a ďalej v Malej Ázii, Iráne, Iraku, Sýrii, Libanone, Izraeli, Afganistane, Turkménsku, Kirgizsku, Uzbekistane a Tadžikistane (t.j. takto definovaný Meles meles zahŕňa aj to, čo je u iných autorov samostatný druh Meles canescens [= poddruhy Meles meles canescens, Meles meles arcalus, Meles meles rhodius a Meles meles severzovi])
V staršom ponímaní (teda v najširšom zmysle) Meles meles zahŕňa to, čo je vyššie uvedené pre Meles meles v širšom zmysle, plus všetky recentné jazvece z rodu Meles v ostatnej Ázii, vrátane Japonska (t.j. takto definovaný Meles meles zahŕňa aj to, čo sú u dnešných autorov samostatné druhy Meles canescens, Meles leucurus a Meles anakuma, a je teda jediným recentným druhom rodu Meles).
V systémoch, v ktorých je jazvec lesný definovaný v širšom resp. najširšom zmysle, má jazvec lesný v užšom resp. širšom zmysle zmysle často postavenie poddruhu jazvec (lesný/obyčajný) európsky (lat. Meles meles meles), ale poddruh Meles meles meles sa dá chápať aj užšie - ako jeden z poddruhov druhu Meles meles v užšom zmysle (takto aj v zozname poddruhov uvedenom dole v tomto článku).Abramov, Alexei & Puzachenko, Andrey. (2013). The taxonomic status of badgers (Mammalia, Mustelidae) from Southwest Asia based on cranial morphometrics, with the redescription of Meles canescens. Zootaxa. 3681. 44-58. 10.11646/zootaxa.3681.1.2. 

Tento článok je o jazvecovi lesnom v širšom zmysle (ktorý zahŕňa aj jazveca lesného v užšom zmysle), pričom ale všeobecná charakteristika platí aj pre jazveca lesného v najširšom zmysle.

 Ohrozenie 
Podľa Medzinárodnej únie na ochranu prírody a prírodných zdrojov jazvec obyčajný patrí medzi najmenej ohrozené druhy, stav celkovej populácie je ustálený. Výskyt na Slovensku bol doložený na 85,8 % územia.

 Opis 

Obýva najmä lesy, vyhovuje mu priemerne úrodné územie, ktoré nie je hornaté. Vyskytuje sa až do , ale najčastejšie do  Vyhýba sa monokultúrnym oblastiam vytvoreným človekom a miestam s lesníckou činnosťou.KUREK, Przemysław. Spatial Distribution of Badger (Meles Meles) Setts and fox (Vulpes Vulpes) Dens in Relation to Human Impact and Environmental Availability. Acta Zoologica Lituanica. 2011-03-01, 21, 1, s. 17-23. Prevzaté z kolekcie Academic Search Complete. ISSN 13921657. Ak ho vyprovokujú, býva agresívny. To sa v minulosti v Európe využívalo na krvavý šport, kde na takto vyprovokované jazvece huckali psy. Vo všeobecnosti je to mierumilovné zviera, o svoju noru sa delí s ostatnými zvieratami, líškami, psíkmi medvedíkovitými a zajacmi. 

Jazvece sú prenášače baktérie druhu Mycobacterium bovis, ktorý spôsobuje tuberkulózu dobytka.MURPHY, D. Tuberculosis in cattle herds are sentinels for Mycobacterium bovis infection in European badgers (Meles meles) : The Irish Greenfield Study. VETERINARY MICROBIOLOGY. 2011-07-05, 151, 1-2, s. 120-125. Prevzaté z kolekcie Science Citation Index. ISSN 03781135. To vyvoláva u roľníkov obavy a vytvárajú sa špeciálne programy na očkovanie, najmä v Spojenom kráľovstve. Môžu prenášať aj besnotu.

 Jazvečík 
Na lovenie jazvecov sa vyšľachtilo osobitné plemeno psa – jazvečík.

 Pôvod 
Druh sa pravdepodobne vyvinul z čínskeho Meles thorali vo včasnom pleistocéne. Dnešný druh pochádza zo začiatku stredného pleistocénu s nálezmi skamenenín v Episcopia, Grombasek, Süssenborn, Hundsheim, Erpfingen, Koněprusy, Mosbach 2 a Stránská Skála. Porovnanie skamenenín s dnešným druhov dokazuje značnú adaptáciu na všežravosť, najmä zväčšenie povrchu stoličiek a zmena očných zubov. Jeho skameneniny sa nachádzajú aj v starších geologických vrstvách, čo spôsobil jeho zvyk vytvárať si nory.Kurtén, Björn (1968). Pleistocene mammals of Europe. Weidenfeld and Nicolson s. 103 – 105

 Stavba tela 
Na území Slovenska to je najväčšia lasicovitá šelma. Má valcovité telo, váži 8-10 kg (hmotnosť záleží na období, najťažší je na jeseň, váži až 20 kg), dlhý je 60-85 cm a s chvostom (12-20 cm) má meter. V porovnaní s ostatnými lasicovitými šelmami má jazvec úplne odlišný tvar tela. Má takmer bielu hlavu, len cez oči má široké čierne pásiky. Srsť je žltosivá až čierna. Labky má vybavené piatimi veľkými pazúrmi. Uši má malé. Samec je väčší ako samica. 

Ich nohy sú krátke s piatimi prstami. Dostupujú na prsty. Pazúre sú dlhé, silné a na konci tupé, čo pomáha pri hrabaní. Pazúre sa nedajú zatiahnuť. Rypák je prispôsobený na hrabanie a skúmanie, je pružný a svalnatý. Majú malé oči. Fúzy sa nachádzajú na rypáku nad úrovňou očí. Jeho črevá sú trochu dlhšie ako pri líške hrdzavej. Tenké črevo má v priemere 5,36 a chýba mu slepé črevo. Samec aj samica má tri páry bradaviek, ktoré sú na samice viac vyvinuté. Nedokáže si ohnúť chrbát,ako napr. kuna, ani sa nedokáže vystrieť na zadných nohách ako mediar, ale pri dlhom cvale sa dokážu rýchlo pohybovať.

Čuch jazveca je jemný a zrak čiernobiely, lebo sa vie, nereagujú na červenú farbu. Ich pozornosť pútajú pohybujúce sa objekty. Sluch nemajú vyšší ako ľudský.

Jazvece majú rôzne hlasové prejavy, funia a krochkajú.

 Rozšírenie na Slovensku 
Zo 429 mapovacích kvadrátov DFS sa celkovo vyskytol v 370 (85,8 % rozlohy Slovenska, do roku 1964 len v 38, 8,8 %) v nadmorských výškach 101 (Leles) –  (Slovenské rudohorie), zvláštnosť je chytenie dospelého samca pri meteorologickej stanici na Lommnickom štíte , pravdepodobne bol vyvezený s materiálom lanovkou z Tatranskej Lomnici alebo zo Skalnatého plesa.

Ekosozologický status od roku 2001  VU - zraniteľný. Z pohľadu výskytu v Karpatoch bol v rámci projektu Bioregiohttps://www.interregeurope.eu/bioregio/ vypracovaný návrh ekosozologického statusu za celé pohorie ako aj za Slovensko LC - menej dotknutý.

 Spôsob života 
Je to spoločenský živočích, aktívny najmä v noci. Vyhrabáva si noru vo vyvýšenom teréne. Nora je vždy veľmi členitá s mnohými chodbami, vstupmi a komorou v strede, kde spí a môže byť až 5 m hlboká. Vo svahovitom teréne môže byť dĺžka nory až 100 m. Nory sú viacgeneračné a s viacerými rodinami. Cez jeseň si vytvára zásoby tuku na zimu. Cez zimu obmedzuje svoju aktivitu, veľa spí, ale do skutočného zimného spánku so zníženou telesnou teplotou neupadá. Je veľmi čistotný. Podzemné priestory si vystiela suchou trávou a listami. Trus ukladá mimo noru a vytvára si tak latrínu. Latrína je potom centrom spoločenstva a skupiny jazvecov.BALESTRIERI, A; REMONTI, L; PRIGIONI, C. Observations on marking behaviour in a low-density population of European badgers (Meles meles). ACTA ETHOLOGICA. 2011-10-01, 14, 2, s. 65-68. Prevzaté z kolekcie Science Citation Index. ISSN 08739749. Svoje teritórium si značkujú pachom a nie sú tolerantné k ostatným jazvecom. 

V nore sa neobjavujú ani zvyšky potravy, na rozdiel napríklad od nôr líšok. Jazvec je všežravec a živí sa tým, čo je dostupné. Najmä dážďovkami(až 2/3), hmyzom, hrabošmi, vajcami, semenami, hubami, bobuľami, lesnými plodmi, korienkami, občas zožerie aj zdochlinu. Napriek tomu, že je aj mäsožravec, nemá na to prispôsobený chrup.

Ak nejaký jazvec uhynie v časti nory, ostatní túto časť niekedy zahrabú a uzavrú, neskôr vyhrabú novú. Niektoré jazvece naopak vynášajú mŕtvych von a tam ich zahrabávajú.

 Rozmnožovanie 
Pári sa celý rok, ale najmä od februára do mája. Mláďatá sa rodia vo februári alebo marci. Mláďatám, ktorých sa rodí 1 až 5, sa otvárajú oči po 3 týždňoch. Sú dojčené približne 10 týždňov a po 5 mesiacoch sa osamostatňujú. Dospelosť dosahujú vo veku 1,5 – 2 rokov. Pelikán, J., Gaisler, J., Rödl, P.:Naši cicavce, Praha 1979, s. 83. . Jazvece sa dožívajú až 15 rokov. 

 Početnosť 
Aj napriek jeho veľkému počtu sa zakladajú záchranné stanice, kde chovajú tieto jazvece. Jazvec je ťažko spozorovateľný. Na Slovensku patrí medzi lovnú zver. Dospelé jedince nemajú v prírode veľa prirodzených predátorov. Ich najčastejšou príčinou smrti je tuberkulóza, smrť hladom alebo zrážka s automobilom.

V zajatí sa môžu dožiť aj 15 rokov.Grzimek’s Animal Life Encyclopedia, 2nd edition. Volumes 12–16, Mammals I–V, edited by Michael Hutchins, Devra G. Kleiman, Valerius Geist, and Melissa C. McDade. Farmington Hills, MI: Gale Group, 2003.

 Poddruhy 

Wozencraft rozoznáva 8 poddruhov.Wozencraft, W. Christopher (16. november 2005). "Order Carnivora (pp. 532-628)". In Wilson, Don E., and Reeder, DeeAnn M., eds. Mammal Species of the World: A Taxonomic and Geographic Reference (3rd ed.). Baltimore: Johns Hopkins University Press, 2 vols. (2142 pp.). ISBN 978-0-8018-8221-0. OCLC 62265494.

PoddruhKodifikátorOpisRozšírenieSynonymáMeles meles meles
150 pxLinnaeus, 1758Veľký poddruh s výrazne vyvinutým vrcholom lebky (crista sagittalis), jemnou srsťou a relatívne hustou podsadou srsti. Chrbát má relatívne čisto strieborne-sivý odtieň, zatiaľ čo lebka je biela so širokými čiernymi pásmi. V jeseni váži od 20 do 24 kg, niektoré jedince aj viac.Celá Európa, vrátane Rodosu, Kréty a Španielska. Jeho východné rozšírenie zahŕňa bývalé sovietske republiky, východne k Volge, Krymu, Predkaukazsku a Kaukazu. alba (Gmelin, 1788)
britannicus (Satunin, 1905)
caninus (Billberg, 1827)
caucasicus (Ognev, 1926)
communis (Billberg, 1827)
danicus (Degerbøl, 1933)
europaeus (Desmarest, 1816)
maculata (Gmelin, 1788)
tauricus (Ognev, 1926)
taxus (Boddaert, 1785)
typicus (Barrett-Hamilton, 1899)
vulgaris (Tiedemann, 1808)Meles meles arcalus
150pxMiller, 1907KrétaMeles meles canescens
150 pxBlanford, 1875Malý poddruh so špinavo sivým chrbtom a hnedými vzormi. Hlava je totožná s Meles m. meles, má slabší vrchol lebky a jeho horné stoličky sú pretiahnuté podobne ako u Meles leucurusZakaukazsko, Kopetdag, Turkménsko, Irán, Afganistan a pravdepodobne Malá Áziaminor (Satunin, 1905)
ponticus (Blackler, 1916)Meles meles heptneriOgnev, 1931Veľký poddruh s viacerými znakmi ako ázijský Meles leucurus, najmä jeho vyblednutá farba a rovné pruhy na hlave.Stepy v severovýchodnom Predkaukazsku a delta Volgy.Meles meles marianensisGraells, 1897Pyrenejský polostrovmediterraneous (Barrett-Hamilton, 1899)Meles meles milleri
150 pxBaryshnikov, Puzachenko and Abramov, 2003Malý poddruh.Juhozápadné NórskoMeles meles rhodiusFesta, 1914RodosMeles meles severzoviHeptner, 1940Malý poddruh so strieborno sivým chrbtom a bež žltého lesku. Pruhy na hlave sú široké a cez celé ucho. Jeho lebka vykazuje viaceré podobnosti medzi európskym a ázijským jazvecom. Okolie pravostranných prítokov rieky Pandž, horná Amudarja, Pamíro-Alaj, Ferganská kotlina a jej susedné južné pohoriabokharensis (Petrov, 1953)

 Ochrana 
Druh je zaradený do Bernského dohovoru (Príloha III).

 Referencie 

 Iné projekty 

 Zdroje 

 Meles meles. 2006 IUCN Red List of Threatened Species. prístup 2. 11. 2011.


 Externé odkazy 
 Ukážky zvukov

Kategória:Lasicovité
Kategória:Najmenej ohrozené druhy
Kategória:Cicavce na Slovensku
Kategória:Európske cicavce